als_Latn dik_Latn sag_Latn
kualifikimi në çerekfinalet e Ligës së Kampioneve ka sjellë dhe të tjera miliona euro në arkën e Juventusit. Bardhezinjtë vijojnë të përmirësojnë bilancin financiar dhe kjo do të thotë se tashmë kampionët e Italisë mund të synojnë të afrojnë në skuadër çdo lojtar që Alegri mund të kërkojë. “Tuttosport” ka bërë me dije se klubi mund të vërë deri në 100 milionë euro në shërbim tëv trajnerit Alegri për merkaton e verës për të afruar të tjerë emra të rëndësishëm në skuadër të aftë t’i japin një shtysë më shumë Juventusit në rrugën drejt kthimit në majat e futbollit evropian. Tashmë “Zonja e Vjetër” mund ta bëjë gjumin e qetë, pasi nuk është në ngut për të shitur një lojtar si Pogba. Jo vetëm kaq, por Juventusi mund të blejë dhe lista ka nisur të hartohet. Edinson Kavani, Radamel Falkao dhe talenti i Palermos, Dibala janë në qendër të merkatos së Juves. Duke shtuar këtu dhe dyshen Tevez-Morata sulmi i Juventusit vërtet do të ishte i frikshëm për këdo në Evropë.
Juventusi mendon për dyshen Falkao-Kavani0
Share.
als_Latn als_Latn eng_Latn